b"\n_START_ARTICLE_\nCan Ballester (Vallmoll)\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres, format per planta baixa, pis i golfes. Presenta una distribuci\xc3\xb3 sim\xc3\xa8trica de la fa\xc3\xa7ana. A la planta baixa hi ha una gran porta amb una llinda, amb grans dovelles regulars de pedra i una petita finestra a banda i banda. Al primer pis hi ha tres balcons rectangulars amb baranes de ferro, i al pis de les golfes, cinc obertures d'arc de mig punt. L'edifici es corona amb cornisa i cobertura de teula a dues vessants, amb el carener paral\xc2\xb7lel a la l\xc3\xadnia de fa\xc3\xa7ana. L'arrebossat de la fa\xc3\xa7ana conserva restes de pintures.\n_START_SECTION_\nHist\xc3\xb2ria\n_START_PARAGRAPH_\nA la llinda de la porta d'acc\xc3\xa9s de l'edifici, a la dovella central, apareix la data del 1855. Es pensa que algunes de les parts a les plantes inferiors com el celler, les quadres i l'aljub, podrien ser m\xc3\xa9s antigues._NEWLINE_Al febrer de 1992 l'ajuntament adquir\xc3\xad l'edifici per a restaura-lo i convertir-lo en centre cultural, amb una sala de lectura, sales per a confer\xc3\xa8ncies i altres activitats culturals. Es preveien dues campanyes, la primera s'intervindria a la fa\xc3\xa7ana, les balconeres i els sostres i la segona se centrar\xc3\xa0 en la recuperaci\xc3\xb3 interior."